Preosjetljivost tipa III

**Preosjetljivost tipa III**, prema Gellovoj i Coombsovoj klasifikaciji alergijskih reakcija, nastaje kada dođe do nakupljanja imunih kompleksa (kompleksa antigen-antitijelo) koji nisu adekvatno uklonjeni ćelijama urođenog imuniteta, što dovodi do upalne reakcije i privlačenja leukocita. Postoje tri koraka koja vode ka ovoj reakciji. Prvi korak je formiranje imunih kompleksa, pri čemu se antigeni vežu za antitijela i formiraju pokretne imunološke komplekse. Drugi korak je taloženje imunih kompleksa, tokom kojeg kompleksi napuštaju plazmu i talože se u tkivima. Na kraju, treći korak je upalna reakcija, tokom koje se aktivira klasični put (komplementa) i dolazi do regrutacije makrofaga i neutrofila u zahvaćena tkiva. Ovakve reakcije mogu napredovati u bolesti izazvane imunim kompleksima.

## Tipovi 
Neki klinički primjeri:

Drugi primjeri su:

* Subakutni bakterijski endokarditis
* Simptomi malarije

## Patogeneza 
Gell i Coombs su definisali preosjetljivost tipa III kao reakcije koje uključuju rastvorljive imunološke komplekse (za razliku od preosjetljivosti tipa II, koja uključuje antigene vezane za membranu koji mogu biti meta citotoksičnih antitijela). U prisustvu multivalentnog antigena (onog koji se može istovremeno vezati za više antitijela), antitijela se mogu unakrsno povezivati i formirati mreže antitijela i antigena poznate kao imuni kompleksi. Veličina imunog kompleksa predstavlja važan faktor u određivanju njegovih svojstava: veći imuni kompleksi se lakše fagocituju od manjih, koji imaju tendenciju da se zadržavaju u krvnim sudovima, gdje mogu izazvati upalu. Međutim, veći kompleksi se također snažnije vežu za Fc receptore. Veličina imunog kompleksa zavisi i od količine antigena i antitijela — manji kompleksi se najčešće formiraju kada postoji veliki višak antigena i relativno mala količina antitijela. tako da se uloga komplementa najbolje razumijeva kao „ubrzivač“ fagocitoze. Ovo je posebno značajno jer je sistemski eritemski lupus, tipična autoimuna bolest, posredovana preosjetljivošću tipa III — povezana s nedostatkom određenih komponenti komplement kaskade, što doprinosi dužem zadržavanju imunih kompleksa u organizmu.

Mehanizam putem kojeg imuni kompleksi postaju patogeni je složen, a većina onoga što danas znamo potiče iz eksperimentalnih modela Arthusove reakcije i serumske bolesti. Ovi modeli pokazuju da Fc receptori imaju dominantnu ulogu u imunološkom odgovoru, koji se može dodatno pojačati putem komplement sistema, posebno anafilatoksinom C5a. Ligacija Fc receptora na površini efektorskih imunih ćelija može izazvati niz različitih reakcija, kao što su: degranulacija (npr. mastocita, što dovodi do oslobađanja histamina i pojave urtikarije), fagocitoza, oslobađanje proinflamatornih citokina i hemokina, aktivacija trombocita, što može rezultirati stvaranjem krvnih ugrušaka, itd.

## Znakovi i simptomi 
mini|Imunokompleksni glomerulonefritis, kao što se vidi kod Henoch-Schönlein purpure; ovo je primjer uključenosti IgA u nefropatiju
Reakcija može da se razvija u periodu od nekoliko sati, dana, pa čak i sedmica, u zavisnosti od toga postoji li imunološko pamćenje prema antigenu koji je izazvao reakciju. Obično se kliničke manifestacije javljaju otprilike sedmicu nakon prvobitnog kontakta sa antigenom, kada taloženi imuni kompleksi mogu izazvati upalnu reakciju. Zbog prirode agregacije antitijela, tkiva koja su uključena u filtraciju krvi pri značajnim osmotskim i hidrostatkim pritiscima (npr. mjesta formiranja urina i sinovijalne tečnosti, odnosno glomeruli bubrega i zglobna tkiva) pretrpe najveću štetu. Zbog toga su vaskulitis, glomerulonefritis i artritis česte povezane bolesti kao posljedica preosjetljivosti tipa III.

Kao što se može vidjeti metodama histopatologije, u zahvaćenim tkivima se istovremeno uočava akutni nekrotizirajući vaskulitis i neutrofilna infiltracija, uz značajno taloženje eozinofila (fibrinoidna nekroza). Često se za vizualizaciju imunih kompleksa koristi imunofluorescentna mikroskopija.

Značaj Gellove i Coombsove klasifikacije alergijskih reakcija dovodi se u pitanje u savremenom shvatanju alergija, te ona ima ograničenu primjenu u kliničkoj praksi.

## Reference 
Kategorija:Autoimune bolesti
Kategorija:Imunologija
Kategorija:Patologija